CELEX: 62014CN0099
Language: el
Date: 2014-02-28 00:00:00
Title: Υπόθεση C-99/14 P: Αναίρεση που άσκησε στις 28 Φεβρουαρίου 2014 η Federación Nacional de Empresarios de Minas de Carbón (Carbunión) κατά της διατάξεως που εξέδωσε το Γενικό Δικαστήριο (δεύτερο τμήμα) στις 10 Δεκεμβρίου 2013 στην υπόθεση T-176/11, Federación Nacional de Empresarios de Minas de Carbón (Carbunión) κατά Συμβουλίου της Ευρωπαϊκής Ένωσης

14.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/25
            
         Αναίρεση που άσκησε στις 28 Φεβρουαρίου 2014 η Federación Nacional de Empresarios de Minas de Carbón (Carbunión) κατά της διατάξεως που εξέδωσε το Γενικό Δικαστήριο (δεύτερο τμήμα) στις 10 Δεκεμβρίου 2013 στην υπόθεση T-176/11, Federación Nacional de Empresarios de Minas de Carbón (Carbunión) κατά Συμβουλίου της Ευρωπαϊκής Ένωσης
   (Υπόθεση C-99/14 P)
   2014/C 112/31
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Federación Nacional de Empresarios de Minas de Carbón (Carbunión) (εκπρόσωποι: K. Desai, solicitor, S. Cisnal de Ugarte, abogada)
   
      Αντίδικοι: Συμβούλιο της Ευρωπαϊκής Ένωσης, Ευρωπαϊκή Επιτροπή
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να κρίνει βάσιμη και παραδεκτή την αίτηση αναιρέσεως·
            
         
               —
            
            
               να αναιρέσει τη διάταξη του Γενικού Δικαστηρίου της 10ης Δεκεμβρίου 2013, στην υπόθεση T-176/11, Carbunión κατά Συμβουλίου, και να ακυρώσει το άρθρο 3, παράγραφος 1, περιπτώσεις α', β' και στ', και το άρθρο 3, παράγραφος 3 (στο εξής: προσβαλλόμενες διατάξεις), της αποφάσεως 2010/787 (1) (στο εξής: απόφαση) της 10ης Δεκεμβρίου 2010, σχετικά με τις κρατικές ενισχύσεις που διευκολύνουν την παύση λειτουργίας μη ανταγωνιστικών ανθρακωρυχείων, και να αποφανθεί οριστικώς επί της ουσίας της υποθέσεως· και
            
         
               —
            
            
               να καταδικάσει το Συμβούλιο στα δικαστικά έξοδα στα οποία υποβλήθηκε η αναιρεσείουσα τόσο πρωτοδίκως όσο και στο πλαίσιο της αναιρετικής διαδικασίας.
            
         
      Λόγοι αναιρέσεως και κύρια επιχειρήματα
   
   Προς στήριξη της αιτήσεως αναιρέσεως η αναιρεσείουσα προβάλλει πέντε λόγους αναιρέσεως.
   
               —
            
            
               Πρώτον, η αναιρεσείουσα διατείνεται ότι το Γενικό Δικαστήριο παρέβη την υποχρέωση αιτιολογήσεως που υπέχει βάσει του άρθρου 36 του Οργανισμού του Δικαστηρίου, καθόσον έκρινε ότι οι προσβαλλόμενες διατάξεις δεν μπορούν να αποσπαστούν από την υπόλοιπη απόφαση.
            
         
               —
            
            
               Δεύτερον, η αναιρεσείουσα προβάλλει ότι το Γενικό Δικαστήριο υπέπεσε σε πλάνη περί το δίκαιο, καθόσον έκρινε ότι το άρθρο 7 της αποφάσεως θα στερούταν πρακτικής αποτελεσματικότητας χωρίς τις προσβαλλόμενες διατάξεις.
            
         
               —
            
            
               Τρίτον, το Γενικό Δικαστήριο υπέπεσε σε πλάνη περί το δίκαιο κατά την ερμηνεία του άρθρου 3, παράγραφος 1, περίπτωση α', της αποφάσεως, καθότι δεν έκρινε ότι η περιεχόμενη στη διάταξη αυτή προθεσμία καθορίζει ένα ειδικό χρονικό πεδίο εφαρμογής της αποφάσεως.
            
         
               —
            
            
               Τέταρτον, το Γενικό Δικαστήριο υπέπεσε σε πλάνη περί το δίκαιο κατά την ερμηνεία του άρθρου 3, παράγραφος 1, περίπτωση στ', της αποφάσεως, καθότι έκρινε ότι η διάταξη αυτή συνιστά όρο συμβατότητας και όχι λεπτομέρεια του τρόπου χορηγήσεως της ενισχύσεως για την παύση λειτουργίας.
            
         
               —
            
            
               Πέμπτον, το Γενικό Δικαστήριο υπέπεσε σε πλάνη περί το δίκαιο, καθότι κατέληξε στο συμπέρασμα ότι τυχόν δυνατότητα διαχωρισμού των προσβαλλόμενων διατάξεων θα μετέβαλε το πνεύμα και την ουσία της αποφάσεως.
            
         
      (1)  ΕΕ L 336, σ. 24